钦定古今图书集成/明伦汇编/官常典/第177卷 > 有虞氏
## 钦定古今图书集成/明伦汇编/官常典/第177卷 > 有虞氏

### 舜命禹宅百揆

按《书经舜典》：舜曰：“咨！四岳，有能奋庸熙帝之载，使宅
百揆，亮采惠畴？”佥曰：“‘伯禹作司空’。帝曰：‘俞，咨禹！汝平
水土，惟时懋哉’。禹拜稽首，让于稷、契暨皋陶。帝曰：‘俞，
汝往哉’！”

〈蔡传〉“奋起，熙广载事，亮明惠，顺。”畴，类也。一说：亮，相也。舜言有能奋起事功，以广帝尧之事者，使居百揆之位，以明亮庶事，而顺成庶类也。佥，众也。四岳，所领四方诸侯之在朝者也。禹，姒姓，崇伯鲧之子也。平水土者，司空之职时是。懋，勉也，指百揆之事以勉之也。盖四岳及诸侯，言伯禹见作司空，可宅百揆，帝然其举而咨禹，使仍作司空而兼行百揆之

事，录其旧绩而勉其新功也。以司空兼百揆，如周以六卿兼三公，后世以他官平章事知政事，亦此类也。